La Universitat de València reconeix el compromís amb el desenvolupament humà en la XV edició dels Premis Manuel Castillo

## La Universitat de València reconeix el compromís amb el desenvolupament humà en la XV edició dels Premis Manuel Castillo

Els premis reconeixen la tasca de recerca acadèmica, científica i periodística sobre cooperació, pau i desenvolupament humà i sostenible.

El Saló d’Actes de l’edifici de Rectorat ha acollit aquest dimarts 17 de juny el lliurament dels Premis Manuel Castillo 2024. Una iniciativa del vicerectorat de Sostenibilitat, Cooperació i Vida Saludable que pretén estimular la recerca acadèmica, científica i periodística sobre cooperació, pau i desenvolupament humà i sostenible. Uns premis, inspirats en el llegat del destacat humanista i filantrop valencià, Manuel Castillo, i que en el darrer any celebraven la seua quinzena edició.

L’obertura de l’acte ha estat a càrrec de la la vicerectora Pilar Serra Añó, qui ha donat la benvinguda als assistents i ha destacat la importància d’aquests guardons com a eina per “visibilitzar el compromís científic, acadèmic i cívic amb la pau i la dignitat dels pobles”. A continuació, ha pres la paraula José María García Álvarez Coque, fill del marmessor del llegat Manuel Castillo, qui ha recordat la seua figura i la vocació filantròpica del llegat familiar, dirigit a projectes transformadors des de l’àmbit universitari. Per últim ha intervingut Pedro Carceller, director general d'Inclusió i Cooperació al Desenvolupament.

A continuació ha tingut lloc l'entrega de guardons. Els premiats d’aquesta edició han estat:

* **Categoria A. Monografia universitària d’investigació publicada. Dotada amb 3.000€:** *Alfredo Langa Herrero* i *Francisco Rey Marcos*, per la seua obra “La acción sin daño y los proyectos de desarrollo: una alternativa práctica de triple nexo”.
* **Categoria B. Treball fi de màster i Tesi Doctoral. Dotada amb 400€:** *Elena Pérez Lagüela*, per la tesi doctoral “La apuesta por la agricultura como impulsora del desarrollo económico. Balance de la implementación de la estrategia ADLI en Etiopía (1994-2015)”.
* **Categoria C. Reportatge periodístic emés. Dotat amb 1.800€:** *Sergi Tarín Galán*, pel reportatge periodístic “La madriguera. La trama de Cooperación del caso Blasco”.
  + En la categoria del Personal Docent i Investigador, *Ana Sales Ten*.
  + En la categoria de Personal Tècnic, d’Administració Serveis, *David Vie Giner*.
  + I, en la categoria d’estudiantat, *Gabriela Elizabeth Tapia Veloz*.

La cerimònia ha finalitzat amb unes paraules de cloenda per part de la rectora de la Universitat de València, M Vicenta Mestre, qui ha traslladat la seua enhorabona als premiats pels seus treballs i ha reafirmat el compromís de la Universitat de València amb la promoció d’una cooperació transformadora i sostenible.

Galeria d'imatges 

### La Universitat de València reconeix el compromís amb el desenvolupament humà en la XV edició dels Premis Manuel Castillo

Arxivat en:
Cooperació

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar